Oružane snage Ruske Federacije
Oružane snage Ruske Federacije (rus. Вооружённые силы Российской Федерации) su vojna komponenta Ruske Federacije. Utemeljene su 7. svibnja 1992. odredbom koju je potpisao prvi ruski predsjednik Boris Jeljcin o osnivanju ministarstva obrane i stavljanjem pod rusku kontrolu bivšu vojsku SSSR-a na teritoriju RSFSR-a. Vrhovni zapovjednik oružanih snaga je predsjednik Rusije. Iako su oružane snage osnovane 1992., ruska vojna povijest datira iz davne Kijevske Rus'.

Sastoje se od kopnene vojske, mornarice i zrakoplovstva, a uz te tri glavne grane postoje i neovisne specijalizirane snage za strateške nuklearne rakete, svemirske obrambene snage i zračnodesantne snage.

Broj vojnika i postrojbi određuje predsjednik Rusije. Godine 2010. prema procjenama Međunarodnog instituta za strateške studije (eng. International Institute for Strategic Studies, skraćeno IISS) Oružane snage Rusije broje 1.027.000 aktivnog vojnog osoblja i oko 20 milijuna u rezervi (uglavnom bivši ročnici), ali u tijeku je smanjenje broja aktivnog osoblja. Prema SIPRI-ju (eng. Stockholm International Peace Research Institute), ruski godišnji vojni proračun iznosi oko 90,7 milijardi američkih dolara u 2014. čime je treći u svijetu (prve su SAD sa 682,3 milijarde).

Izvori

Vanjske veze 

 Ministarstvo obrane Ruske Federacije - Službena stranica

 
Rusija
Rusija